CELEX: C2007/096/69
Language: et
Date: 2007-04-28 00:00:00
Title: Kohtuasi T-368/04: Esimese Astme Kohtu 29. märtsi 2007 . aasta otsus — Verheyden vs. komisjon (Avalik teenistus — Põhipuhkuse ülekandmise taotlus — Teenistuskoha vajadused — Haiguspuhkus — Õiguspärase ootuse kaitse)

28.4.2007   
            
            
               ET
            
            
               Euroopa Liidu Teataja
            
            
               C 96/33
            
         Esimese Astme Kohtu 29. märtsi 2007. aasta otsus — Verheyden vs. komisjon
   (Kohtuasi T-368/04) (1)
   
   (Avalik teenistus - Põhipuhkuse ülekandmise taotlus - Teenistuskoha vajadused - Haiguspuhkus - Õiguspärase ootuse kaitse)
   (2007/C 96/69)
   Kohtumenetluse keel: prantsuse
   Pooled
   
      Hageja: Luc Verheyden (Angera, Itaalia) (esindaja: advokaat É. Boigelot)
   
      Kostja: Euroopa Ühenduste Komisjon (esindajad: V. Joris ja L. Lozano Palacios)
   Kohtuasja ese
   Milles palutakse esiteks tühistada selle üksuse juhataja, kus hageja töötab, 4., 24. ja 27. veebruari 2004. aasta otsused, mis puudutavad hageja taotlust kanda tema 2003. aastal kasutamata jäänud puhkusepäevad, mis ületavad 12 päeva läve, üle 2004. aastasse, ning tühistada hageja poolt 14. juunil 2004 kätte saadud juhtkonna 1. juuni 2004. aasta otsus, millega jäetakse hageja kaebus rahuldamata, ning teiseks mõista komisjonilt hageja kasuks välja hüvitis 32 kasutamata ja kompenseerimata jäänud puhkusepäeva eest koos intressiga 5,25 % alates käesoleva hagi esitamisest, ning samuti kahjuhüvitis moraalse kahju eest ning karjääri ja reputatsiooni kahjustamise eest.
   Otsuse resolutiivosa
   
               1.
            
            
               Tühistada hageja suhtes kõrgemalseisva ametniku 27. veebruari 2004. aasta otsus, millega jäetakse rahuldamata hageja taotlus tema 2003. aasta puhkusepäevade ülekandmiseks 2004. aastasse, osas, milles keeldutakse 12-päevast lubatud läve ületava 8 päeva ülekandmisest, millest Teadusuuringute Ühiskeskuse personalidirektor teatas oma 11. veebruari 2003. aasta e-kirjas.
            
         
               2.
            
            
               Mõista komisjonilt hageja kasuks välja 8/30 tema kuupalgast teenistusest lahkumise kuupäeva seisuga koos viivitusintressiga alates 13. septembrist 2004. Kohaldatav viivitusintress arvutatakse vastavalt Euroopa Keskpanga põhirefinantseerimisoperatsioonidele asjaomasel ajavahemikul kohaldatavale intressimäärale, millele lisandub kaks protsendipunkti.
            
         
               3.
            
            
               Jätta hagi ülejäänud osas rahuldamata.
            
         
               4.
            
            
               Jätta komisjoni kanda tema enda kohtukulud ja mõista temalt välja hageja kohtukulud.
            
         
      (1)  ELT C 300, 4.12.2004.